ไทยลงแรงที่4 ตปท.ทิ้ง1ใน3 ยอดซื้อปีก่อน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — หุ้นไทยร่วงมากเป็นอันดับ 4 เอเชียต่างชาติทิ้ง ม.ค.เดือนเดียว 34% ของที่เก็บมาทั้งปีก่อน บจ.ระดมทุน 1,307 ล้านบาท
ตลาดหลักทรัพย์แห่งประเทศไทย เปิดเผยภาวะตลาดหุ้นเดือน ม.ค. 2554 ว่า ดัชนีหุ้นปิดที่ 964.10 จุด ปรับตัวลง 6.65% จากสิ้นปี 2553 โดยลดลงมากเป็นอันดับที่ 4 เป็นรองอินเดียทรุด 10.64% อินโดนีเซีย 7.95% และฟิลิปปินส์ 7.61% ขณะที่ตลาดหุ้นเวียดนามพุ่งขึ้นแรงที่สุด 5.35% 
ทั้งนี้ นักลงทุนต่างชาติขายหุ้นมากถึง 933 ล้านเหรียญสหรัฐ หรือประมาณ 28,680 ล้านบาท คิดเป็นประมาณ 34.74% ของมูลค่าซื้อสุทธิทั้งปี 2553 ส่งผลให้มูลค่าหลักทรัพย์ตามราคาตลาด (มาร์เก็ตแคป) ลดลง 6.28% มาอยู่ที่ 7,811,177 ล้านบาท พี/อีของตลาดลดลงมาอยู่ที่ 11.48 เท่า จาก 14.55 เท่าเมื่อสิ้นปี 2553 
สำหรับมูลค่าซื้อขายเฉลี่ยรายวันของตลาดหลักทรัพย์และตลาดหลักทรัพย์เอ็ม เอ ไอ (mai) เพิ่มขึ้น และอัตราผลตอบแทนเงินปันผลยังคงสูงเทียบกับภูมิภาคอยู่ที่ระดับ 3.82% และ 4.33% ตามลำดับ
ตลาดอนุพันธ์ปริมาณการซื้อขายเฉลี่ยรายวันรวม 26,573 สัญญา เพิ่มขึ้น 22.40% ซึ่งเพิ่มขึ้นจากทุกผลิตภัณฑ์หลัก โดยเฉพาะโกลด์ฟิวเจอร์ส ขนาด 10 บาท เพิ่มขึ้น 44.87% เป็น 2,925 สัญญา ซึ่งเป็นระดับสูงที่สุดนับตั้งแต่เริ่มมีการซื้อขาย
บริษัทจดทะเบียน (บจ.) มีการระดมทุนในเดือน ม.ค.ทั้งหมด 1,307.72 ล้านบาท